
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 50508 (1) 

Τροποποίηση διατάξεως του Κανονισμού «περί προϋποθέσεων παροχής 
κατοικίας και δανείων υπό του ΟΕΚ». 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρων 2, 4 και 6 του ΝΔ. 2963/54, «περί 
ιδρύσεως Αυτονόμου Οργανισμού Εργατικής Κατοικίας», όπως τροπο¬ 
ποιήθηκαν και συμπληρώθηκαν μέχρι σήμερα. 

2. Τις διατάξεις του Κανονισμού «περί προϋποθέσεων παροχής κα¬ 
τοικίας και δανείων υπό του ΟΕΚ» όπως τροποποιήθηκε και συμπλη¬ 
ρώθηκε μεταγενέστερα και ισχύει σήμερα. 

3. Την αναφορά του ΟΕΚ αριθμ. 22977/1211 από 23 Μαρτίου 
1990 με την οποία μας υπέβαλε αποσπάσματα πρακτικών των συνε¬ 
δριάσεων του Διοικητικού του Συμβουλίου αριθμ. 13/15.2.90 και 20 
της 13.3.1990 από τα οποία διαπιστώνεται το νομότυπο της αποφά- 
σεως για τροποποίηση διατάξεων του Κανονισμού του ΟΕΚ., αποφασί¬ 
ζουμε: 

Κυρώνουμε την απόφαση που πήρε το Διοικητικό Συμβούλιο του Αυ¬ 
τόνομου Οργανισμού Εργατικής κατοικίας στις συνεδριάσεις του αρ. 13 
της 15 Φεβρουάριου 1990 και 20 της 13 Μαρτίου 1990 και εγκρί¬ 
νουμε, στον «Κανονισμό περί προϋποθέσεων παροχής κατοικίας και δα¬ 
νείων υπό του ΟΕΚ» στο τέλος της παραγράφου 7 του άρθρου 22 αυτού, 
που με την αριθμ. 51187/5.5.87 απόφασή μας προστέθηκε η ημερο¬ 
μηνία που αναγράφεται σ’ αυτή: «και μέχρι την 31.12.1986 και τροπο¬ 
ποιήθηκε με την αριθμ. 51875/21.7.1988 απόφασή μας σε «και μέχρι 
την 31.12.1987» να τροποποιηθεί ώστε να γίνει» και μέχρι την 
31.12.1989». 

Κατά τα λοιπά ισχύουν τα οριζόμενα στις εν λόγω αποφάσεις μας. 

Η απόφαση αυτή να κοινοποιηθεί και να δημοσιευθεί στην Εφημερίδα 
της Κυβερνήσεως. 

Αθήνα, 11 Μαΐου 1990 

Ο ΥΠΟΥΡΓΟΣ 

ΑΡ. ΚΑΛΑΝΤΖΑΚΟΣ 

■ - *- 

Αριθ. Φ1/29/Α5/3402 (2) 

Προσθήκη ειδικοτήτων στο ΤΕΆ ΠΑΣΤΕΡ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Το Νόμο 1566/85 

2. Το Β.Δ. 685/72 

3. Το Απόσπασμα πράξης με αριθμό 39/89 του Περιφερειακού Υπη¬ 
ρεσιακού Συμβουλίου Δ/θμιας Εκπαίδευσης Θεσ/νίκης με την οποία 
εγκρίνονται τα αναφερόμενα στο διατακτικό της παρούσας, αποφασί¬ 
ζουμε: 

Χορηγούμε από το σχολικό έτος 1990-1991 προσθήκες σε νέες ειδι- 

























5338 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


κότητες κατά τομέα και τμήμα στο Τεχνικό Επαγγελματικό Λύκειο 
ΠΑΣΤΕΡ ως εξής: 

1. Τομέας Πληροφορικής 

Τμήμα Προγραμματιστών Ηλεκτρονικών 
Υπολογιστών 

2. Τομέας Κοινωνικών Υπηρεσιών 
Τμήμα Νοσηλευτικής 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 15 Μαΐου 1990 

Ο ΥΠΟΥΡΓΟΣ 

Β. ΚΟΝΤΟΓΙΑΝΙΜΟΠΟΥΛΟΣ 

-♦- 

Αριθ. Φ1/20/Α5/3417 (3) 

Χορήγηση προσθήκης ειδικοτήτων στην ΤΕΣ ΣΕΚΕΡΙΑΔΗ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Το Νόμο 1566/85 

2. Το Β.Δ. 685/72 

3. Απόσπασμα πράξης με αριθμό 42/89 του Πρωτοβάθμιου Υπηρε¬ 
σιακού Συμβουλίου Β/θμιας Εκπαίδευσης Θεσ/νίκης με την οποία 
εγκρίνεται η προσθήκη όπως αναφέρεται στο διατακτικό της παρούσας, 
αποφασίζουμε: 

Χορηγούμε προσθήκη ειδικότητας, από το σχολικό έτος 1990-1991 
στην ΤΕΣ ΣΕΚΕΡΙΑΔΗ, Αυτοματισμού - Ηλεκτρονικών Υπολογι¬ 
στών. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 15 Μαΐου 1990 

Ο ΥΠΟΥΡΓΟΣ 

Β. ΚΟΝΤΟΓΙΑΝΝΟΠΟΥΛΟΣ . 

-♦- 

Αριθ. Φ1/28/Α5/3413 (4) 

Προσθήκη ειδικοτήτων στην Τεχνική Ιδιωτική Σχολή Αγγ. Πρασοπού- 

λου. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Το Νόμο 1566/85 

2. Το Β.Δ. 685/72 

3. Απόσπασμα πράξης με αριθμό 39/89 του Περιφερειακού Υπηρε¬ 
σιακού Συμβουλίου Β/θμιας Εκπαίδευσης Θεσ/νίκης, με την οποία 
εγκρίνεται η χορήγηση προσθήκης νέων ειδικοτήτων όπως «αναφέρεται 
στο διατακτικό της παρούσας, αποφασίζουμε: 

Χορηγούμε άδεια προσθήκης στην Τεχνική Ιδιωτική Σχολή Αγγ. 
Πρασοπούλου από το σχολικό έτος 1990-199 ί στις ακόλουθες ειδικό¬ 
τητες: 

1. Αργυροχρυσοχοΐας 

2. Ωρολογοποιΐας 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 15 Μαΐου 1990 

Ο ΥΠΟΥΡΓΟΣ 

Β. ΚΟΝΤΟΓΙΑΝΝΟΠΟΥΛΟΣ 

-*- 

Αριθ. Φ1/31/Α5/3406 (5) 

Έγκριση μεταβίβασης άδειας ίδρυσης και λειτουργίας Ιδιωτ. Τεχν. 
Επαγγελματική Σχολή «ΚΟΡΕΛΚΟ». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Το Νόμο 1566/85 

2. Το Β.Δ. 685/72 

3. Απόσπασμα πράξης με αριθμό 13/90 του Περιφερειακού Υπηρε¬ 
σιακού Συμβουλίου Β/θμιας Εκπαίδευσης με την οποία εγκρίνεται η με¬ 


ταβίβαση άδειας και λειτουργίας που αναφέρεται στο διατακτικό της 
παρούσας, αποφασίζουμε: 

Εγκρίνουμε τη μεταβίβαση άδειας ίδρυσης και λειτουργίας της 
Ιδιωτ. Τεχν. Επαγγελματικής Σχολής «ΚΟΡΕΛΚΟ» από την Ποθητή 
σύζυγο Δημητρίου Κορέλλα στην ΑΕ ΦΙΛΕΚΠΑΙΔΕΥΤΙΚΗ ΚΟ¬ 
ΡΕΛΚΟ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Μαΐου 1990 

Ο ΥΠΟΥΡΓΟΣ 

Β. ΚΟΝΤΟΓΙΑΝΝΟΠΟΥΛΟΣ 

- ♦ - 

Αριθ. Φ1/2/Α5/3433 _ (6) 

Άδεια Ίδρυσης Ιδιωτικού ΤΕΛ στην Παναγιώτα Αποστολοπούλου. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Το Νόμο 1566/85 

2. Το Β.Δ. 685/72 1 

3. Απόσπασμα πράξης με αριθμό 3/90 του Πρωτοβάθμιου Υπηρε¬ 
σιακού Συμβουλίου Β/θμιας Εκπαίδευσης Αθήνας με την οποία εγκρί- 
νεται η άδεια ίδρυσης που αναφέρεται στο διατακτικό της παρούσας, 
αποφασίζουμε: 

Χορηγούμε άδεια ίδρυσης Ιδιωτικού Τεχνικού Επαγγελματικού Λυ¬ 
κείου στην Παναγιώτα Αποστολοπούλου από το σχολικό έτος 1990- 
1991 μιε τους παρακάτω τομείς και τμήματα. 

1. Τομέας Κοινωνικών Υπηρεσιών 

Τμήματα: Βοηθών Ιατρικών και Βιολογικών Εργαστηρίων Οδοντο¬ 
τεχνικής 

Χειριστών Ιατρικών Συσκευών 

2. Τομέας: Πληροφορικής 

Τμήμα: Προγραμματιστών Η/Υ 

3. Τομέας Οικονομίας και Διοίκησης 

Τμήματα: Υπαλλήλων Διοίκησης 

Υπαλλήλων Λογιστηρίου 

Ξενοδοχειακών επιχειρήσεων 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Μαΐου 1990 

Ο ΥΠΟΥΡΓΟΣ 

Β. ΚΟΝΤΟΓΙΑΝΝΟΠΟΥΛΟΣ 

- ♦ - 

Αριθ, Φ1/9/Α5/3426 (7) 

Άδεια Ίδρυσης Ιδιωτικού Τεχνικού Επαγγελματικού Εσπερινού Λυ¬ 
κείου στην «ΗΦΑΙΣΤΟΣ» Εκπαιδευτικός Σύνδεσμος Αθήνας. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Το Νόμο 1566/85 άρθρο 86 παρ. 3 

2. Το Β.Δ. 685/72 

3. Απόσπασμα πράξης με αριθμό 23/89 και 42/89 του Περιφερεια¬ 
κού Υπηρεσιακού Συμβουλίου Β/θμιας Εκπαίδευσης Αθήνας με τις 
οποίες εγκρίνονται οι χορηγήσεις αδειών που αναφέρεται στο διατα¬ 
κτικό της παρούσας, αποφασίζουμε: 

Α. Χορηγούμε άδεια ίδρυσης από το από το σχολικό έτος 1990- 
1991 Εσπερινού Ιδιωτικού Τεχνικού Επαγγελματικού Λυκείου στην 
«ΗΦΑΙΣΤΟΣ» Εκπαιδευτικός Σύνδεσμος Αθήνας με τους παρακάτω 
τομείς και τμήματα: 

Τομέας Πληροφορικής 

Τμήμα Προγραμματιστών Η/Υ 

Β. Προσθήκη νέοες ειδικότητας στην λειτουργούσα Ιδιωτική Τεχνική 
Σχολή «ΗΦΑΙΣΤΟΣ», Υπαλλήλων Χειριστών Η/Υ και διατρητικών 
μηχανών. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 15 Μαΐου 1990 

Ο ΥΠΟΥΡΓΟΣ 

Β. ΚΟΝΤΟΓΙΑΝΝΟΠΟΥΛΟΣ 
-♦- 

Αριθ. Φ1/7/Α5/3428 (8) 

Άδεια Ίδρυσης Ιδιωτικού Τεχνικού Επαγγελματικού Λυκείου στην 
Καλλιόπη Ροδοπούλου. 

Ο ΥΠΟΥΡΓΟΣ 

ΕΘΙΜΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Το άρθρο 86 παρ. 3 Νόμου 1566/85 

2. Το Β,Δ. 685/72 

3. Απόσπασμα των πράξεων με αριθμό 23/89 και 36/88 του Πρω¬ 
τοβάθμιου Υπηρεσιακού Συμβουλίου Β/θμιας Εκπαίδευσης Αθήνας με 
τις οποίες εγκρίνονται οι χορηγήσεις αδειών που αναφέρεται στο διατα¬ 
κτικό της παρούσας, αποφασίζουμε: 

Α. Χορηγούμε άδεια ίδρυσης από το από το σχολικό έτος 1990- 
1991 Ιδιωτικού Τεχνικού Επαγγελματικού Λυκείου στην Καλλιόπη 
Ροδοπούλου με τομέα Κοινωνικών Υπηρεσιών και τμήματα: 
α. Οδοντοτεχνικής 

β. Βοηθών Ιατρικών και Βιολογικών Εργαστηρίων 
γ. Νοσηλευτικής 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 15 Μαΐου 1990 

Ο ΥΠΟΥΡΓΟΣ 

Β. ΚΟΝΤΟΓΙΑΝΝΟΠΟΥΛΟΣ 
-♦- 

Αριθ. ΥΠΠΟ/ΓΝΟΣ/21083 (9) 

Μεταβίβαση αρμοδιοτήτων αναπληρωτού Υπουργού και δικαιώματος 
υπογραφής «με εντολή αναπληρωτού Υπουργού» στους Προϊσταμέ¬ 
νους διευθύνσεων και τμημάτων της Γενικής Γραμματείας Απόδη¬ 
μου Ελληνισμού. 

Η ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α)Του άρθρου 29 τουΝ. 1558/1985 «Κυβέρνηση και Κυβερνητικά 
όργανα» (ΦΕΚ 137/Α). 

β) Του Π.Δ. 131/1989 «Οργάνωση υπηρεσιών γενικής γραμμα¬ 
τείας απόδημου ελληνισμού» (ΦΕΚ 64/Α). 

2. Την ανάγκη διασφάλισης της εύρυθμης λειτουργίας των υπηρε¬ 
σιών της γενικής γραμματείας απόδημου ελληνισμού, αποφασί¬ 
ζουμε: ' 

Άρθρο 1. 

Στους προϊσταμένους των διευθύνσεων και τμημάτων της γενικής 
γραμματείας απόδημου ελληνισμού μεταβιβάζουμε τις ακόλουθες αρ¬ 
μοδιότητες καθώς και το δικαίωμα να υπογράφουν «Με εντολή αναπλη¬ 
ρωτού Υπουργού» αποφάσεις, έγγραφα και λοιπές διοικητικές πράξεις 
ως εξής: 

1. Τις αποφάσεις και τα λοιπά έγγραφα που αφορούν στην προκήρυξη 
ή επικύρωση τακτικών μειοδοτικών διαγωνισμών προμήθειας αναλώ¬ 
σιμου ή μη υλικού, εκτέλεσης διαφόρων εργασιών ή παροχής υπηρε¬ 
σιών, για δαπάνη μέχρι ενός εκατομμυρίου (1.000.000) δραχμών, στα 
πλαίσια των αρμοδιοτήτων και για τις ανάγκες της κεντρικής υπηρε¬ 
σίας. 

2. Τις αποφάσεις και τα λοιπά έγγραφα που αφορούν σε απευθείας 
αναθέσεις για την προμήθεια αναλώσιμου και μη υλικού, εκτέλεση δια¬ 
φόρων εργασιών ή παροχή υπηρεσιών, για δαπάνη μέχρι ενός εκατομ¬ 
μυρίου (1.000.000) δραχμών, σύμφωνα με την παρ. 20 του άρθρου 3 
του Ν. 1797/1988 (Α/164), στα πλαίσια των αρμοδιοτήτων και για 
τις ανάγκες της κεντρικής υπηρεσίας. 

3. Τις εγκρίσεις μελετών κάθε έργου ποσού μέχρι δέκα πέντε εκατομ¬ 
μυρίων (15.000.000) δραχμών. 

4. Έγγραφα προς το Υπουργείο Οικονομικών για την αύξηση του 
διαθέσιμου ποσοστού πιστώσεων. 

5. Έκδοση και παράταση ενταλμάτων προπληρωμής. 


6. Ορισμός και αντικατάσταση υπολόγων διαχειριστών. 

7. Αποφάσεις καθορισμός αποδοχών, χορήγησης χρονοεπιδομάτων, 

μισθολογικών κλιμακίων και κατάταξη σε κλιμάκια στους μόνιμους και 
με σύμβαση υπαλλήλους της Γ.Γ.Α.Ε. . 

8. Έγγραφα που απευθύνονται στα Υπηρεσιακά και Πειθαρχικά 
Συμβούλια που αφορούν θέματα υπηρεσιακής κατάστασης των υπαλλή¬ 
λων της Γ.Γ.Α.Ε. 

9. Τις αποφάσεις μετακίνησης των υπαλλήλων της αρμοδιότητάς 
τους από Τμήμα σε Τμήμα της Διεύθυνσης που προϊστανται. 

10. Τις αποφάσεις για τη συγκρότηση Επιτροπών για την εκκαθά¬ 
ριση των αρχείων της Διεύθυνσης που προϊστανται. 

11. Τις απαντήσεις σε αναφορές παραπόνων ή ερωτήματα πολιτών, 
Νομικών Προσώπων ή υπαλλήλων, που αφορούν σε θέματα αρμοδιότη¬ 
τας της Διεύθυνσης που προϊστανται και για τα οποία η Υπηρεσία έχει 
πάρει θέση. 

12. Τις πράξεις και τα έγγραφα που αφορούν σε θέματα για τα οποία 
έχει ήδη δοθεί έγκρισή μας. 

13. Τα έγγραφα με τα οποία δίνονται πληροφορίες ή στοιχεία σχε¬ 
τικά με το αντικείμενο της αρμοδιότητάς τους. 

■ 14. Την έγκριση για την χορήγηση ή την επικύρωση αντιγράφων 
από τα τηρούμενα στη Διεύθυνση που προϊστανται διαβαθμισμένα πρω¬ 
τότυπα, «απόρρητα» ή «εμπιστευτικά» έγγραφα (Ν. 1599/1986 ΦΕΚ 
75/Α). 

15. Τις πράξεις που αφορούν σε θέματα υπηρεσιακής κατάστασηςς 
(τοποθετήσεις, μετακινήσεις, μεταθέσεις, αποσπάσεις, μετατάξεις, προ¬ 
αγωγές κ.λπ.) των υπαλλήλων με βαθμό Β και κάτω της Γ.Γ.Α.Ε. 

Εξαιρούνται οι πράξεις πρόσληψης (διορισμός), αποδοχής παραίτη¬ 
σης και απόλυσης. ^ 

16. Τις ατομικές πράξεις που αναφέρονται στην υπηρεσιακή κατά¬ 
σταση (τοποθετήσεις, μετακινήσεις, μεταθέσεις, αποσπάσεις, άδειες γε¬ 
νικά κ.λπ.) του Προσωπικού Ιδιωτικού Δικαίου της Γ.Γ.Α.Ε. 

Εξαιρούνται οι πράξεις πρόσληψης και απόλυσης ή καταγγελίας ή 
λύσης της εργατικής σύμβασης του παραπάνω προσωπικού. 

17. Τις πράξεις απόλυσης μονίμων υπαλλήλων, λόγω συμπλήρωσης 
35ετίας ή ορίου ηλικίας ή θανάτου ή έκπτωσης. 

18. Τις αποφάσεις μετακίνησης, για εκτέλεση υπηρεσίας εκτός 
έδρας, των υπαλλήλων της κεντρικής υπηρεσίας της Γ.Γ.Α.Ε., που δεν 
προϊστανται Διεύθυνσης ή ανεξάρτητου Τμήματος ή ανεξάρτητου Γρα¬ 
φείου. 

19. Τις αποφάσεις για τη χορήγηση άδειας άσκησης ιδιωτικού έργου 
με αμοιβή σε μόνιμους υπαλλήλους της Γ.Γ.Α.Ε., ανεξάρτητα από το 
βαθμό που κατέχουν με εξαίρεση τους προϊσταμένους των Διευθύνσεων 
των ανεξάρτητων Τμημάτων ή Γραφείων της κεντρικής υπηρεσίας. 

Επίσης τις αποφάσεις για τη χορήγηση άδειας άσκησης ιδιωτικού έρ¬ 
γου με αμοιβή σε υπαλλήλους με σύμβαση εργασίας Ιδιωτικού Δικαίου. 

20. Τις πράξεις για τη χορήγηση κανονικών γενικά και αναρρωτι- 
κών αδειών σε μόνιμους υπαλλήλους με βαθμό Α' που δεν προϊστανται 
Διεύθυνσης ή ανεξάρτητου Τμήματος ή ανεξάρτητου γραφείου της κε¬ 
ντρικής υπηρεσίας της Γ.Γ.Α.Ε. 

21. Τις αποφάσεις για τη χορήγηση μισθολογικών κλιμακίων σε 
υπαλλήλους με βαθμό Α' της Γ.Γ.Α.Ε. 

22. Τους πίνακες μεταθετέων υπαλλήλων, καθώς και τις καταστά¬ 
σεις που περιέχουν δηλωτικά στοιχεία της υπηρεσιακής κατάστασης 
των υπαλλήλων, που συντάσσονται κάθε χρόνο. 

23. Τα ερωτήματα προς τα αρμόδια Υπηρεσιακά Συμβούλια, που 
αφορούν στη σύνταξη πινάκων προακτέων υπαλλήλων, σε ενστάσεις 
κατά καταστάσεων που περιέχουν δηλωτικά στοιχεία της υπηρεσιακής 
κατάστασης υπαλλήλων, σε μονιμοποιήσεις, εντάξεις, άδειες χωρίς 
αποδοχές, άδειες άσκησης ιδιωτικού έργου με αμοιβή, στη χορήγηση 
μισθολογικών κλιμακίων ή κάθε είδους επιδομάτων, στην αναγνώριση 
διδακτορικών διπλωμάτων, στην απονομή ηθικών αμοιβών, βραβεύ¬ 
σεων, κ.λπ. 

24. Τα προπαρασκευαστικά και λοιπά διαδικαστικά έγγραφα που 
αφορούν στη θέση σε διαθεσιμότητα λόγω νόσου ή άλλης αιτίας και στη 
θέση σε αργία ή επαναφορά στην ενεργό υπηρεσία υπαλλήλων της 
Γ.Γ.Α.Ε. ανεξάρτητα από το βαθμό και τη θέση που κατέχουν. 

25. Τις εντολές δημοσίευσης στην Εφημερίδα της Κυβέρνησης περι¬ 
λήψεων, αποφάσεων και λοιπών πράξεων που αφορούν σε αντικείμενα 
της αρμοδιότητάς τους. 

26. Τις προτάσεις για την έκδοση υπηρεσιακού διαβατηρίου για 
υπαλλήλους της Γ.Γ.Α.Ε., για την εκπροσώπηση της Γ.Γ.Α.Ε. στο 
Εξωτερικό ή για άλλους υπηρεσιακούς λόγους, με την προϋπόθεση ότι 
έχει εκδοθεί σχετική απόφαση μετακίνησης. 



5340 


ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΔΕΥΤΕΡΟ) 


27. Την παροχή στοιχείων σχετικών με την υπηρεσιακή κατάσταση 
υπαλλήλων στο Συμβούλιο της Επικράτειας ή στα Διοικητικά Εφετεία, 
σε περιπτώσεις άσκησης προσφυγής προσυπογραφόμενα από το Νομικό 
Σύμβουλο Διοίκησης. 

28. Τα έγγραφα με τα οποία ζητούνται ή δίδονται πληροφορίες για 
την εφαρμογή και ερμηνεία διατάξεων της κείμενης νομοθεσίας. 

29. Τα αιτήματα προς το Γενικό Λογιστήριο του Κράτους, χαρακτη¬ 
ρισμού των πιστώσεων του τακτικού Προϋπολογισμού, ως δεικτικών 
έκδοσης επιτροπικών και χρηματικών ενταλμάτων προπληρωμής. 

30. Τα έγγραφα που αφορούν στη χορήγηση συναλλάγματος. 

31. Τις αποφάσεις και γενικά τα έγγραφα ορισμού ή αντικατάστασης 
υπολόγων διαχειριστών, καθώς και τις αποφάσεις για την παράταση 
της προθεσμίας απόδοσης λογαριασμού χρηματικών ενταλμάτων προ¬ 
πληρωμής του Τακτικού Προϋπολογισμού. 

32. Τις αποφάσεις ορισμού ή αντικατάστασης των Δημοσίων Διαχει¬ 
ριστών των Ειδικών Διαχειρήσεων της Γ.Γ.Α.Ε. 

33. Τα έγγραφα για την κατάρτιση και εφαρμογή του Ενιαίου Προ¬ 
γράμματος Προμηθειών. 

34. Τα έγγραφα εκκαθάρισης και τις επιταγές πληρωμής των ενοι¬ 
κίων όλων των οικημάτων που χρησιμοποιούνται από την Γ.Γ.Α.Ε. 

35. Τα έγγραφα εκκαθάρισης και τις επιταγές πληρωμής, μισθών 
και λοιπών σταθερών αποδοχών, των μονίμων, «επί συμβάσει» και των 
«επί θητεία» υπαλλήλων της Γ.Γ.Α.Ε. 

36. Εγγραφα με τα οποία ζητούνται συμπληρωματικά στοιχεία για 
τη δυνατότητα επιχορηγήσεων για σκοπούς της Γ.Γ.Α.Ε. καθώς και 
έγγραφα σε αιτήματα για επιχορηγήσεις σύμφωνα με τον εγκεκριμένο 
προϋπολογισμό της Γ.Γ.Α.Ε. 

Άρθρο 2. 

Στους προϊσταμένους των τμημάτων μεταβιβάζουμε τις ακόλουθες 
αρμοδιότητες καθώς και το δικαίωμα να υπογράφουν «Με εντολή ανα- 
πληρωτού Υπουργού» αποφάσεις, έγγραφα και λοιπές διοικητικές πρά¬ 
ξεις. 

1. Τις αποφάσεις για τη χορήγηση μισθολογικών κλιμακίων σε 
υπαλλήλους με βαθμό Β’ και κάτω. 

2. Τις αποφάσεις χορήγησης κάθε είδους επιδομάτων, σε υπαλλή- 
λους όλων των βαθμών και ειδικοτήτων. 

3. Τις αποφάσεις αλλαγής του επωνύμου των γυναικών υπαλλήλων 
μετά τη λύση του γάμου τους. 

4. Τις πράξεις χορήγησης κανονικών γενικά και αναρρωτικών 
αδειών, σε μονίμους υπαλλήλους με βαθμό Β και κάτω. 

5. Τις βεβαιώσεις για την υπαλληλική ιδιότητα, καθώς και τις βε¬ 
βαιώσεις ή τα πιστοποιητικά για την υπηρεσιακή κατάσταση των υπαλ¬ 
λήλων που υπηρετούν, καθώς και εκείνων που έχουν αποχωρήσει. 

6. Τις βεβαιώσεις απασχόλησης, υπερωριακής απασχόλησης ή απα¬ 
σχόλησης κατά τις Κυριακές και λοιπές εξαιρέσιμες ημέρες, προσωπι¬ 
κού με σχέση εργασίας ιδιωτικού δικαίου, καθώς και μονίμων κλητή¬ 
ρων - νυκτοφυλάκων. 

Ί' Ττ 1 ν έγκριση τοποθέτησης στους φακέλλους Προσωπικού Μη¬ 
τρώου των υπαλλήλων αποφάσεων και λοιπών εγγράφων. 

8. Την έγκριση για τη χορήγηση αντιγράφων από τα επίσημα στοι¬ 
χεία που τηρούνται στους φακέλλους Προσωπικού Μητρώου των υπαλ¬ 
λήλων, καθώς και αντιγράφων των πρακτικών των Υπηρεσιακών Συμ¬ 
βουλίων. 

9. Τις θεωρήσεις των βιβλιαρίων νοσηλείας των υπαλλήλων και των 
μελών της οικογένειας τους, καθώς και κάθε σχετικό έγγραφο. 

10. Τις πράξεις θεώρησης των αντιγράφων των δικαιολογητικών 
και των λοιπών εγγράφων που βρίσκονται στους φακέλλους προσωπι¬ 
κού Μητρώου των υπαλλήλων. 

11. Τα παραπεμπτήρια έγγραφα για υγειονομική εξέταση υπαλλή¬ 
λων και υποψηφίων για διορισμό, καθώς και για την εισαγωγή υπαλλή¬ 
λων σε νοσοκομεία και κλινικές. 

12. Τις ανακοινώσεις που αναφέρονται στην Υπηρεσιακή κατάσταση 
των υπαλλήλων. 

13. Τα έγγραφα με τα οποία κοινοποιούνται στους υπαλλήλους κα¬ 
ταστάσεις που περιέχουν δηλωτικά στοιχεία της υπηρεσιακής τους κα¬ 
τάστασης, καθώς και καταστάσεις προακτέων και μεταθετέων υπαλλή¬ 
λων. 

14. Τα έγγραφα με τα οποία διαβιβάζονται συνταξιοδοτικοί φάκελ- 
λοι υπαλλήλων στην Υπηρεσία Συντάξεων. 

15. Τα προγράμματα απασχόλησης των θυρωρών, νυκτοφυλάκων 
και καθαριστριών. 

16. Τις βεβαιώσεις αποδοχών, με τις νόμιμες κρατήσεις, υπαλλή¬ 


λων. 

17. Τα απαντητικά έγγραφα, σε αναφορές υπηρεσιών ή σε αιτήσεις 
υπαλλήλων, που αφορούν σε μισθοδοτικά θέματα. 

18. Την εκκαθάριση των εξόδων κίνησης και αποζημίωσης των 
υπαλλήλων που μετακινούνται στο εσωτερικό για υπηρεσιακούς λόγους. 

19. Την εκκαθάριση των δαπανών, ανεξάρτητα από το ύψος του πο- 
σού, για μετακινήσεις υπαλλήλων και ιδιωτών, που πραγματοποιούνται 
στο εξωτερικό με εντολή της υπηρεσίας. 

20. Την εκκαθάριση, ανεξάρτητα από το ύψος του ποσού, όλων των 
πρόσθετων αμοιβών των υπαλλήλων της Γ.Γ.Α.Ε., καθώς και των 
υπαλλήλων ή ιδιωτών που συμμετέχουν σε συμβούλια ή επιτροπές της 

21· Τις εξουσιοδοτήσεις προς το οικείο Ταμείο Πληρωμών για την 
εξόφληση χρηματικών ενταλμάτων που αφορούν στις περιπτώσεις που 
αναφέρονται στις παραπάνω παραγράφους 18, 19 και 20. 

22. Τη θεώρηση των λειτουργικών δαπανών υπηρεσιών της 
Γ.Γ.Α.Ε. (για ύδρευση, καθαριότητα, ταχυδρομικά, τηλεπικοινωνιακά 
κ.λπ.) ανεξάρτητα από το ύψος του ποσού. 

23- Τις αποφάσεις και τα λοιπά έγγραφα που αφορούν στην προκή- 
ρυξη ή επικύρωση πρόχειρων μειοδοτικών διαγωνισμών προμήθειας 
αναλώσιμου και μη υλικού, εκτέλεσης διαφόρων εργασιών ή παροχής 
υπηρεσιών, σύμφωνα με το άρθρο 3 του Ν. 1797/88 (Α/164), στα 
πλαίσια των αρμοδιοτήτων και για τις ανάγκες της υπηρεσίας. 

24. Τα έγγραφα για τις δημοσιεύσεις στον Τύπο όλων των τακτικών 
μειοδοτικών διαγωνισμών. 

25. Τα προπαρασκευαστικά έγγραφα για τον έλεγχο και τον καταλο- 
γισμό, σε βάρος των υπευθύνων υπαλλήλων, υπερβάσεων του καθορι¬ 
σμένου ανώτατου μηνιαίου ορίου τηλεφωνικών συνδιαλέξεων. 

26. Εξουσιοδοτήσεις προς το Ταμείο Παρακαταθηκών και Δανείων 
για την εξόφληση ή είσπραξη χρηματικών ενταλμάτων που έχουν εκδο- 
θεί και εξοφλούνται μέσω του Ταμείου Παρακαταθηκών και Δανείων. 

27. Εγγραφα με τα οποία ζητούνται από τα ασφαλιστικά Ταμείο 

των υπαλλήλων κρατήσεις αποδοχών και εισφορές που έχουν καταβλη¬ 
θεί αχρεωστήτως. ' 

28. Θεώρηση του γνήσιου της υπογραφής όλων των υπαλλήλων. 

29. Επικυρώσεις αντιγράφων και φωτοαντιγράφων εγγράφων, από 
τα «εις χείρας» των ενδιαφερομένων υπαλλήλων πρωτοτύπων, καθώς 
και την επικύρωση αντιγράφων «εις χείρας» ιδιωτών πρωτοτύπων, για 
υπηρεσιακή χρήση. 

Άρθρο 3. 

Ο Υπουργός δικαιούται πάντοτε να ασκήσει ατομικά, χωρίς άλλη 
διατύπωση, την εξουσία υπογραφής που έχει μεταβιβασθεί με την από¬ 
φαση αυτή. .... 

Άρθρο 4. 

1. Σε κάθε περίπτωση έκδοσης πράξης σύμφωνα με τα προηγούμενα 
άρθρα μνημονεύεται στο προοίμιό της η απόφαση αυτή. 

2. Οι εξουσιοδοτούμενοι με την απόφαση αυτή να υπογράφουν «Με 
εντολή αναπληρωτού Υπουργού» μπορούν να ενημερώνουν τα ανώτερα 
υπηρεσιακά κλιμάκια για κάθε σοβαρό, κατά την κρίση τους, θέμα ή να 
προωθούν για υπογραφή ανάλογες πράξεις. 

3. Από την ισχύ της,απόφασης αυτής καταργείται κάθε προηγούμενη 
που ρυθμίζει το ίδιο θέμα. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 18 Μαΐου 1990 

Η ΑΝΑΠΛΗΡΩΤΗΣ ΥΠΟΥΡΓΟΣ 

ΑΝΝΑ ΨΑΡΟΥΔΑ - ΜΠΕΝΑΚΗ 
-♦- 

Αριθ. 12879 (10) 

Διορισμός Μονομελούς Δικαιοδοτικού Οργάνου - Αθλητικού Δικαστή. 

Ο ΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με: 

1. Τις διατάξεις: 

α) Του Α.Ν. 397/68 «περί επανασυστάσεως της ΓΓΑ και των αρμο¬ 
διοτήτων αυτής». ρ 

β) Του Ν. 1558/85 «Κυβέρνηση και Κυβερνητικά Όργανα». 

2. Την Υπ. Απόφαση 27113/88 (ΦΕΚ 767/Β/88) «Τροποποίηση 
και συμπλήρωση της Υ.Α. 17970/86 «Ρύθμιση θεμάτων Ποδοσφαίρου 
και άλλων ομαδικών Αθλημάτων». 

3. Την αρ. Υ. 1022/20.4.90 κοινή Απόφαση των Πρωθυπουργού 
& Υπουργού Πολιτισμού «ανάθεση αρμοδιοτήτων στην Υφυπουργό Πο¬ 
λιτισμού ΦΑΝΗ ΠΑΛΛΗ - ΠΕΤΡΑΛΙΑ». 

4. Την απόφαση 21258/88 του Αναπληρωτή Υπουργού Πολιτι¬ 

σμού «Διορισμός Μονομελών Δικαιοδοτικών Οργάνων - Αθλητικών Δι¬ 
καστών», όπως συμπληρώθηκε με. τις όμοιες 1224/22.1.89 και 
8016/14.3.90. \ 

5. Το έγγραφο της Γ.Γ.Α. 10621/4.4.90. 

6. Το 1062/27.4.90 έγγραφο του Πρωτοδικείου Πειραιώς, αποφα¬ 
σίζουμε: 

Διορίζουμε, ως Μονομελές Δικαιοδοτικό Όργανο - Αθλητικό Δικα¬ 
στή, με θητεία δύο (2) ετών τον Πρωτόδικη Πειραιώς Τηλέμαχο Φλέσ- 
σουρα, σε αντικατάσταση του παραιτηθέντος Πρωτόδικη Βασίλη Ανδρό¬ 
νικού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Μαΐου 1990 

Η ΥΦΥΠΟΥΡΓΟΣ 

ΦΑΝΗ ΠΑΛΛΗ ΠΕΤΡΑΛΙΑ 
-♦- 

Αριθ. 2408 (11) 

Συγκρότηση επιτροπής παραλαβής υλικών και εργασιών της Γενικής 
Γραμματείας Νέας Γενιάς. 

Ο ΥΠΟΥΡΓΟΣ ΠΟΛΙΤΙΣΜΟΥ 

1. Σύμφωνα με τις διατάξεις: 

α) Του άρθρου 4 παρ. 2 και 13 του Ν. 1232/82 «Επαναφορά σε 
ισχύ, τροποποίηση και συμπλήρωση των διατάξεων του Ν.Δ. 4532/64 
και άλλες διατάξεις». 

β) Του Π.Δ. 274/89 «Οργανισμός της Γ.Γ.Ν. Γενιάς». 

γ) Του Ν. 1558/85 «Κυβέρνηση και Κυβερνητικά Όργανα». 

2. Του άρθρου 7 παρ. 2 της 45257/16.4.82 απόφασης του Υπουρ¬ 
γού Προεδρίας της Κυβέρνησης «περί αναμορφώσεως συλλογικών Ορ¬ 
γάνων» γνωμοδοτικής και αποφασιστικής αρμοδιότητας του Υπουρ¬ 
γείου Προεδρίας της Κυβέρνησης. 

3. Την ανάγκη συγκρότησης της Επιτροπής παραλαβής υλικών και 
εργασιών της Γενικής Γραμματείας Νέας Γενιάς. 

4. Την 5738/25.7.89 απόφαση του Υπουργού Πολιτισμού «ανά¬ 
θεση αρμοδιοτήτων στον Γενικό Γραμματέα Νέας Γενιάς». 

5. Το υπ’ αριθμ. 6933/4.5.83 έγγραφο της Δ/νσης Διοικητικού του 
Υπουργείου Προεδρίας της Κυβέρνησης, αποφασίζουμε: 

1. Συγκροτούμε τριμελή επιτροπή παραλαβής υλικών και εργασιών 
της Γ.Γ.Ν. Γενιάς αποτελούμενη από τους παρακάτω αναγραφόμενους 
υπαλλήλους: 

α. Δόκος Παναγιώτης, αναπληρωματικός Σμύρνής Κώστας. 

β. Σγουρομύτη Νόρα, αναπληρωματική Μιχαήλ Μαρία. 

γ. Λούσκος Ευστάθιος, αναπληρωματικός Μοναστιρλής Χρήστος. 

Έργο της Επιτροπής θα είναι ο ποιοτικός και ποιοτικός έλεγχος και 
παραλαβή του κάθε φύσεως προμηθευομένου υλικού αναλώσιμου ή μή, 
καθώς και η ποιοτική και ποσοτική παραλαβή και έλεγχος της εργασίας 
που εκτελείται κάθε φορά, αξίας άνω των πέντε χιλιάδων (5.000) δραχ¬ 
μών για τις ανάγκες της Γ.Γ. Ν. Γενιάς. 

Άν απαιτούνται για την παραλαβή των υλικών ή των εργασιών ειδι¬ 
κές γνώσεις στην επιτροπή μπορεί να μετέχει κατά περίπτωση ένα 
ακόμη μέλος ειδικό για τα συγκεκριμένα υλικά ή τις εργασίες. 

Η θητεία της επιτροπής αρχίζει από τη δημοσίευση της απόφασης 
στην Εφημερίδα της Κυβερνήσεως σύμφωνα με τις διατάξεις του άρ¬ 
θρου 10 του Ν. 1232/82 και διαρκεί ένα (1) χρόνο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Μαΐου 1990 

Με εντολή Υπουργού 
Ο Γενικός Γραμματέας Νέας Γενιάς 
ΜΙΧΑΛΗΣ Σ1ΩΨΗΣ 


Αριθ. 2231/1.3.90 (12) 

Τροποποίηση σύνθεσης Δευτεροβάθμιου Πειθαρχικού Συμβουλίου 
Εμπορικού Ναυτικού. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Το άρθρο 11 παρ. γ του Π.Δ. 259/88 «περί Οργανισμού ΥΕΝ» 
(ΦΕΚ 117/3.6.88). 

2. Το Π.Δ. 861/79 «περί Πειθαρχικών Συμβουλίων Ε.Ν. και της 
ενώπιον αυτών διαδικασίας» (ΦΕΚ 246Α/1.11.79). 

3. Το Π.Δ. 580/10.12.84 «περί τροποποιήσεως του εδαφίου III της 
παρ. α του άρθρου 1 του Ν.Δ. 861/79 (ΦΕΚ 206Α/1984). 

4. Το Π.Δ. 579/89 «περί τροποποιήσεως του Π.Δ. 861/79 (ΦΕΚ 
246Α/20.12.89). 

5. Την 2231.1/19/89/28.12.1989 Απόφασή μας, αποφασί¬ 
ζουμε: 

Τροποποιούμε τη σύνθεση του Δευτεροβαθμίου Πειθαρχικού Συμ¬ 
βουλίου Ε.Ν. που καθορίστηκε με την παραπάνω απόφαση για το έτος 
1990 ως κατωτέρω: 

I. Τακτικός Πρόεδρος, Αρχ/ρχος Λ.Σ. ΚΑΡΑΚΟΥΛΑΣ Σ. αντί του 
Αρχ/ρχου Λ.Σ. ΚΑΛΟΓΕΙΤΩΝΑ Π. ο οποίος αποστρατεύτηκε. 

II. Αναπληρωματικός Πρόεδρος Αρχ/ρχος Λ.Σ. ΦΟΥΡΤΟΥΝΑΣ 
Μ, αντί του Αρχ/ρχ υ Λ.Σ. ΧΑΣΙΩΤΗ Ν. που προήχθη στον βαθμό του 
Υπον/ρχου Λ.Σ. 

Η απόφαση αυτή να δημοσιευθεί στην Εφημερίδα της Κυβερνήσεως και να 
κοινοποιηθεί για εκτέλεση. 

Πειραιάς, 22 Μαΐου 1990 

' Με εντολή Υπουργού 

Ο Γενικός Γραμματέας 
ΦΩΤΙΟΣ ΧΡΗΜΑΤΟΠΟΥΛΟΣ 

-♦- 

Αριθ. 5741 (13) 

Σύσταση ίδιου Νομικού Προσώπου με την επωνυμία «Δημοτική Βιβλιο¬ 
θήκη Βύρωνα». 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις του άρθρου 187 του Π.Δ. 323/1989 «Δημοτικός 
και Κοινοτικός Κώδικας». 

2. Τις διατάξεις του Π.Δ/τος 331/1983 «περί μεταβιβάσεως αρμο¬ 
διοτήτων του Υπουργού Εσωτερικών στους Νομάρχες». 

3. Την αριθμ. 17/12.2.90 απόφαση του Δημοτικού Συμβουλίου του 
Δήμου Βύρωνα για την σύσταση Νομικού προσώπου Δημοσίου Δικαίου 
με την επωνυμία «Δημοτική Βιβλιοθήκη Βύρωνα», αποφασίζουμε: 

1. Συστήνουμε ίδιο νομικό πρόσωπο με την επωνυμία «Δημοτική Βι¬ 
βλιοθήκη Βύρωνα» στο Δήμο Βύρωνα Νομού Αττικής. 

2. Σκοποί του Νομικού αυτού προσώπου είναι: 

α) Ανάπτυξη του μορφωτικού επιπέδου των κατοίκων του Δήμου 
μας, καλλιέργεια και για αγάπη προς το βιβλίο και τη Μόρφωση. 

Για την καλλίτερη προώθηση του σκοπού αυτού, η βιβλιοθήκη θα 
λειτουργήσει και σαν δανειστική. 

β) Δημιουργία παραρτημάτων σ’ όλο το Δήμο. 

γ) Αξιοποίηση ιστορικών υλικών και δημιουργία αρχείου για την κα¬ 
ταγραφή της ιστορίας του Βύρωνα. 

δ) Ερευνητικά προγράμματα που να αφορούν ζητήματα πολιτισμού 
παιδείας - υγείας, αθλητισμού κ.λπ. με τη χρήση ηλεκτρονικών υπολο¬ 
γιστών. 

ε) Επιστημονικές - λογοτεχνικές διαλέξεις για όλους του δημότες με 
παράλληλη αξιοποίηση των λογοτεχνών και επιστημόνων του Βύρωνα 
σ’ όλες τις δραστηριότητες. 

3. Πόροι του Νομικού Προσώου είναι: 

α) Ετήσια επιχορήγηση του Δήμου Βύρωνα με ποσό δρχ. 5.000.000 
(πέντε εκατομμύρια). 

β) Επιχορήγηση και κάθε άλλη παροχή του Κράτους, είτε απευθείας 
προς το Νομικό Πρόσωπο, είτε προς το Δήμο Βύρωνα για αυτό το Νο¬ 
μικό Πρόσωπο. 

γ) Κάθε είδους συνδρομές, εισφορές, δωρεές, κληρονομιές, κληροδο¬ 
σίες. 

δ) Κάθε άλλη νόμιμη πρόσοδο. 

4. Διοίκηση του Νομικού προσώπου: 

Το νομικό πρόσωπο διοικείται από επταμελές Διοικητικό Συμβούλιο 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


που αποτελείται από τους: 

α. Το Δήμαρχο ή αντιδήμαρχο που ορίζει ο Δήμαρχος ως Πρόεδρο, 
β. Δύο δημοτικούς συμβούλους που ορίζονται με απόφαση του Δημο¬ 
τικού Συμβουλίου. 

γ. 4 Δημότες - Λαϊκά μέλη που ορίζονται με απόφαση του Δημοτι¬ 
κού Συμβουλίου ανάμεσα σε πρόσωπα που ασχολούνται με καλλιτε¬ 
χνικά επιστημονικά και ανάλογα με το σκοπό επαγγέλματα. 

Η θητεία του Δ.Σ. ακολουθεί τη Δημοτικό περίοδο. 

5. Εκπροσώπηση του Νομικού Προσώπου: 

Το Ν.Π. εκπροσωπείται στα δικαστήρια και σε κάθε αρχή από τον 
Πρόεδρο και όταν αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνησεως. 

Αθήνα, 17 Μαΐου 1990 
Ο Νομάρχης 

ΓΙΑΝΝΗΣ ΕΜΜ. ΑΓΓΕΛΙΔΑΚΗΣ 
-+- 

Αριθ. 8098 (14) 

Σύσταση ίδιου Νομικού Προσώπου με την επωνυμία «Ν.Π.Δ.Δ. Ηλιού¬ 
πολης - Αθλητισμός για όλους». 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις του άρθρου 187 του Π.Δ. 323/1989 «Δημοτικός 
και Κοινοτικός Κώδικας». 

2. Τις διατάξεις του Π.Δ/τος 331/1983 «περί μεταβιβάσεως αρμο¬ 
διοτήτων του Υπουργού Εσωτερικών στους Νομάρχες». 

3. Τις αριθμ. 360/4.10.1989 και 59/14.3.1990 αποφάσεις του 
Δημοτικού Συμβουλίου Ηλιούπολης για την σύσταση Νομικού προσώ¬ 
που Δημοσίου Δικαίου με την επωνυμία «Αθλητισμός για όλους», απο¬ 
φασίζουμε: 

1. Συστήνουμε ίδιο νομικό πρόσωπο με την επωνυμία «Ν.Π.Δ.Δ. 
Ηλιούπολης - Αθλητισμός για όλους». 

. 2. Το Ν.Π.Δ.Δ. αποτελείται από: 
α) Κλειστό Γυμναστήριο αθλοπαιδιών, 
β) Το αθλητικό Κέντρο Αγ. Νικολάου. 
γ),Το γήπεδο ποδοσφαίρου της Αγ. Μαρίνας, 
δ) Το Αθλητικό Κέντρο Χαλικάκι. 
ε) Το Αθλητικό Κέντρο Πανοράματος. 

στ) Το αθλητικό κέντρο της οδού Διονύσου και τις υπόλοιπες αθλητι¬ 
κές εγκαταστάσεις του Δήμου Ηλιούπολης, 
ζ) Δημοτικό Γυμναστήριο. 

3. Σκοπός του Ν.Π.Δ.Δ. είναι: 

α. Να παρέχει τη δυνατότητα σ’ όλους τους δημότες και κατοίκους 
του Δήμου Ηλιούπολης να συμμετέχουν σε αθλητικές δραστηριότητες, 
ποδόσφαιρο, μπάσκετ, κλασσικός Αθλητισμός, ενόργανη γυμναστική, 
τέννις κ.λπ. 

β. Η ανάπτυξη του μαζικού λαϊκού αθλητισμού στο Δήμο Ηλιούπο¬ 
λης. 

γ. Η καλύτερη συνεργασία των αθλητικών σωματείων με το Δήμο, 
δ. Η ψυχαγωγία και αναβάθμιση του Πολιτιστικού επιπέδου των 
νέων. 

4. Πόροι: 

α. Η ετήσια επιχορήγηση του Δήμου Ηλιούπολης ποσού 
15.000.000 δρχ. 
β. Οι επιχορηγήσεις της Γ.Γ.Α. 

γ. Οι κάθε φύσεως εισφορές δωρεές, κληρονομιές και κληροδο- 
σίες. 

δ. Ποσοστά από εισπράξεις καλλιτεχνικών και κάθε φύσεως εκδηλώ¬ 
σεων που διενεργούνται χωρίς τη συμμετοχή του Δήμου Ηλιούπο- 
λης. 

ε. Ποσοστά και εισπράξει αγώνων που διενεργούνται από τους αθλη¬ 
τικούς συλλόγους στις αθλητικές εγκαταστάσεις. 

στ. Εισπράξεις από διαφημίσεις στο χώρο των αθλητικών εγκατα¬ 
στάσεων. 

ζ. Εισπράξεις από την εκμετάλλευση των κυλικείων. 

5. Διοίκηση: 

Το Ν.Π. διοικείται από ενδεκαμελές Διοικητικό Συμβούλιο που 
απαρτίζεται: 

α. Από τον εκάστοτε Δήμαρχο ή ένα από τους Αντιδημάρχους που 
ορίζει ο Δήμαρχος ως Πρόεδρο. 

β. Επτά Δημοτικού συμβούλους από όλες τις παρατάξεις αναλογικά 


σύμφωνά με τα αποτελέσματα της πρώτης Κυριακής των εκλογών. 

γ. Τρεις δημότες της Ηλιούπολης, εκπροσώπους των αθλητικών σω¬ 
ματείων που προτείνονται από τα αθλητικά σωματεία. 

5. Το Δ.Σ. ορίζεται ολόκληρο εκτός από τον Πρόεδρο, για διετή θη¬ 
τεία από το Δημοτικό Συμβούλιο αμέσως μετά τη πρώτη συνεδρίαση 
από την ανάληψη των καθηκόντων του. 

6. Εκπροσώπηση: 

Το Ν.Π. εκπροσωπείται στα δικαστήρια και σε κάθε αρχή από τον 
Πρόεδρο και όταν αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνησεως. 

Αθήνα, 17 Μαΐου 1990 
Ο Νομάρχης 

ΓΙΑΝΝΗΣ ΕΜΜ. ΑΓΓΕΛΙΔΑΚΗΣ 
-♦- 

Αριθ. 5491 (15) 

Τροποποποίηση - προσαρμογή του Οργανισμού Εσωτερικής Υπηρεσίας 
του Συνδέσμου Ύδρευσης Δήμου Αρταίων και 24 πεδινών Κοινοτή¬ 
των. 

Ο ΝΟΜΑΡΧΗΣ ΑΡΤΑΣ 

Έχοντας υπόψη: 

1. Τις διατάξεις των άρθρων 12 και 320 του Ν. 1188/81 και 26 
του Ν. 1830/89, των Ν. 1476/84 και 1586/86 του Π.Δ. 37/87 και 
του άρθρου 164 του ΔΚΚ/Π.Δ. 323/89. 

2. Τη σύμφωνη γνωμοδότηση του Υπηρεσιακού Συμβουλίου που συ¬ 
γκροτήθηκε σύμφωνα με τις διατάξεις της παρ. 9 του άρθρου 14 του Ν. 
1586/86 και η οποία διατυπώνεται στο αριθ. 1/90 Πρακτικό του και 
θέμα 3ο. 

3. Την 22/89 απόφαση του Διοικητικού Συμβουλίου του Συνδέσμου 
Ύδρευσης Δήμου Αρταίων και 24 πεδινών κοιν/των που αφορά στην 
τροποποίηση του ΟΕΥ του Συνδέσμου γιατί οι δύο (2) θέσεις εργατών 
δεν είχαν προβλεφθεί σύμφωνα με τις διατάξεις του Ν.1735/87. 

4. Τις 53560/6.8.86, 75643/16.1.87 και 27111/13.7.87 
εγκυκλίους του Υπουργείου Εσωτερικών, αποφασίζουμε: 

Εγκρίνουμε την 22/89 απόφαση του Διοικητικού συμβουλίου του 
Συνδέσμου Ύδρευσης του Δήμου Αρταίων και 24 πεδινών κοιν/των 
που αφορά στην τροποποίηση του ΟΕΥ του Συνδέμου που εγκρίθηκε με 
την αριθ. ΕΣ 11580/88 απόφαση της Νομαρχίας και η διάρθρωση των 
υπηρεσιών Συνδέσμου και η διαβάθμιση των θέσεων έχουν ως εξής: 
Α. ΜΟΝΙΜΟ ΠΡΟΣΩΠΙΚΟ: 

1. Κατηγορία ΔΕ Κλάδος ΔΕΙ Διοικητικού. 

Μία (1) θέση γραμματέα με βαθμό Γ-Α. 

2. Κατηγορία ΥΕ Κλάδου ΥΕ 16 Υδρονομέων. 

Μία (1) θέση υδρονομέα με βαθμούς (Δ-Γ). 

3. Κατηγορία ΥΕ Κλάδος ΥΕ11 Εργατών. 

Δύο (2) θέσεις εργατών για βοηθητικές εργασίες με βαθμούς (Δ-Γ). 

Ο διορισμός, τα καθήκοντα, οι περιορισμοί ο χρόνος εργασίας, η 
αστική ευθύνη, τα δικαιώματα, οι άδειες, οι μεταβολές, οι ποινές, η 
λύση της υπαλληλικής σχέσης, η περίθαλψη κ.λπ. του προσωπικού που 
'προβλέπεται από τον Οργανισμό αυτό, ρυθμίζονται από τις εκάστοτε, 
ισχύουσες διατάξεις για το προσωπικό των δήμων και των κοινοτήτων. 
Προϊστάμενος των υπηρεσιών είναι ο πρόεδρος της Κοινότητας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άρτα, 14 Μαΐου 1990 
Ο Νομάρχης 

ΕΥΑΓΓΕΛΟΣ ΖΑΠΡΙΑΝΟΣ 

- ♦ - 

Αριθ. 8925 (16) 

Σύσταση ίδιου νομικού προσώπου με το όνομα «ΟΡΓΑΝΙΣΜΟΣ ΒΡΕ¬ 
ΦΟΝΗΠΙΑΚΩΝ ΚΑΙ ΠΑΙΔΙΚΩΝ ΣΤΑΘΜΩΝ ΔΗΜΟΥ ΤΥΡΝΑ- 
ΒΟΥ» στο Δήμο Τυρνάβου του Νομού Λάρισας. 

α ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις α) του άρθρου 187 του Δημοτικού και Κοινοτικού 
Κώδικα Π.Δ. 323/1989. 

2. Τις διατάξεις των Π.Δ. 331/83 με τις οποίες η αρμοδιότητα με¬ 
ταβιβάζεται στους Νομάρχες. 

3. Την αριθ. 64/1990 απόφαση του Δημοτικού Συμβουλίου Τυρνά¬ 
βου, αποφασίζουμε: - 

1. Συστήνουμε ίδιο νομιχό πρόσωπο με το όνομα «ΟΡΓΑΝΙΣΜΟΣ 
ΒΡΕΦΟΝΗΠΙΑΚΩΝ ΚΑΙ ΠΑΙΔΙΚΩΝ ΣΤΑΘΜΩΝ ΔΗΜΟΥ ΤΥΡ- 
ΝΑΒΟΥ» στο Δήμο Τυρνάβου. 

2. Σκοπός του νομικού αυτού προσώπου είναι: 

α) Η λειτουργία των βρεφονηπιακών και παιδικών σταθμών που 
ιδρύει ο Δήμος. 

β) Η προστασία του παιδιού σε όλο το διάστημα απουσίας των εργα¬ 
ζομένων γονέων και ιδιαίτερα των εργαζομένων μητέρων από το σπίτι 
καθώς και η εξασφάλιση όρων διαβίωσης ευχάριστης και άνετης και 
παιδαγωγικά σωστής έτσι ώστε τα παιδιά να μεγαλώνουν σε ένα περι¬ 
βάλλον φυσικό και διαφοροποιημένο που να παρέχει σ’ αυτά πλούσια και 
ποικίλα ερεθίσματα που μπορεί να του δώσει η επαφή με τη φύση αντι¬ 
σταθμίζοντας έτσι όχι μόνο τις τεχνικές συνθήκες της αστικής ζωής 
αλλά κυρίως παρέχοντας στο παιδί τη δυνατότητα να αναπτυχθεί κατά 
τρόπο ολοκληρωμένο. 

Για την επιτυχία των σκοπών το Δημοτικό Νομικό Πρόσωπο πρέπει 
να συνεργάζεται με όλους τους φορείς και παράγοντες. 

3. Πόροι αυτού είναι: α) Επιχορήγηση από το Δήμο 5.000.000 δρχ. 
και το Κράτος. \ 

β) Κάθε είδος εισφορές, δωρεές, κληροδοσίες, κληρονομιές, συνδρο¬ 
μές πολιτών, οργανισμών, σωματείων κ.λπ. γ) Εισπράξεις από το αντί¬ 
τιμο των πραγμάτων ή των υπηρεσιών που παρέχει το Ν.Π., δ) Πρόσο¬ 
δοι από δική του περιουσία. 

4. Περιουσία του Ν.Π. είναι: α) τα οικοδομήματα, οι εγκαταστάσεις 
και τα πάσης φύαεως κτίρια που θα ανεγείρονται για τον σκοπό που 
υπηρετεί, β) κάθε άλλος χώρος ή κτίριο που θα παραχωρείται σ’ αυτό. 

5. Το Ν.Π. διοικεϊται από επταμελές διοικητικό συμβούλιο που απο- 
τελείται από τους Δήμαρχο ή από τον οριζόμενο από αυτόν αντιδήμαρχο 
ως Πρόεδρο αυτού, τρεις δημοτικούς συμβούλους, δύο συμπολίτες από 
τους οποίους ο ένας θα είναι γονέας νηπίου και έναν εκπρόσωπο των ερ¬ 
γαζομένων σ’ αυτό. 

Τα μέλη του Δ.Σ. του Ν.Π. εκλέγονται από το Δημοτικό Συμβούλιο 
και η θητεία του ακολουθεί τη θητεία της Δημοτικής Αρχής. 

Τον Πρόεδρο όταν απουσιάζει ή κωλύεται αναπληρώνει ο αντιπρόε¬ 
δρος ο οποίος εκλέγεται από τα μέλη του Δ.Σ. για μια τετραετία. 

Ο Πρόεδρος εκπροσωπεί το Ν.Π. στα δικαστήρια και σε κάθε άλλη 

«ρχή· 

Το Δ.Σ. με απόφασή του καταρτίζει τον Οργανισμό Εσωτερικής Υπη¬ 
ρεσίας και Κανονισμό Λειτουργίας για τα οποία θα εκφέρει γνώμη στο 
Δημοτικό Συμβούλιο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λάρισα, 9 Μαΐου 1990 
Ο Νομαρχών Διευθυντής 
ΔΗΜΗΤΡΙΟΣ ΚΑΛΑΦΑΤΑΚΗΣ 

- ♦- 

Αριθ. 8379 (17) 

Σύσταση νομικού προσώπου στην ΚΑΤΩ ΜΕΛΠΕΙΑ Ν. Μεσσηνίας με 

την επωνυμία «ΣΧΟΛΙΚΗ ΕΠΙΤΡΟΠΗ ΔΗΜΟΤΙΚΟΥ ΣΧΟ¬ 
ΛΕΙΟΥ ΚΑΤΩ ΜΕΛΠΕΙ ΑΣ». 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις α) του άρθρου 187 του Δημοτικού και Κοινοτικού 
Κώδικα Π.Δ. 323/1989). 

2. Την 76/1989 απόφαση του Κοινοτικού Συμβουλίου Κάτω Μέλ- 
πειας. 

3. Την Δ4/162 κοινή απόφαση των Υπουργών Εσωτερικών, Οικο¬ 
νομικών, Εθνικής Παιδείας και Θρησκευμάτων και Περιβάλλοντος, 
Χωροταξίας και Δημοσίων Έργων. 

4. Το αριθ. 28303/7.5.1989 έγγραφο του Υπουργείου Εσωτερι¬ 
κών, αποφασίζουμε: 

1. Συνιστούμε στην Κοινότητα Κάτω Μέλπεια ίδιο νομικό πρόσωπο 
με την επωνυμία «ΣΧΟΛΙΚΗ ΕΠΙΤΡΟΠΗ ΔΗΜΟΤΙΚΟΥ ΣΧΟ¬ 
ΛΕΙΟΥ ΚΑΤΩ ΜΕΛΠΕΙΑΣ». 

2. Σκοπός του νομικού αυτού προσώπου είναι 

α) Η διαχείριση των πισγώσεων που διατίθενται για τις λειτουργικές 
δαπάνες καθαριότητας, θερμάνσεως, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λπ. 

β) Η εκτέλεση μικρών έργων για επισκευή και συντήρηση των διδα¬ 
κτηρίων. 

γ) Η αποκατάσταση φθορών και ζημιών των επίπλων εξοπλισμού και 
γενικά των διδακτηριακών εγκαταστάσεων. 


δ) Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη με βιβλία για τη Σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία του και γενικότερα η λήψη όλων των μέτρων που κρίνουν ανα¬ 
γκαία για τη στήριξη της διοικητικής λειτουργίας των σχολικών μονά¬ 
δων. 

3. Το νομικά πρόσωπο διοικεϊται από 7μελές διοικητικό Συμβούλιο 
αποτελούμενο από: 

α. Τον εκάστοτε Πρόεδρο της Κοινότητας, ως Πρόεδρο, 
β. Δύο (2) Κοινοτικούς Συμβούλους. 

γ. Τον εκάστοτε Δ/ντή του Δημοτικού Σχολείου Κάτω Μέλπειας. 
δ) Τον εκάστοτε εκπρόσωπο του Συλλόγου Γονέων και Κηδεμόνων, 
ε) Δύο (2) Δημότες της Κοιν. Κάτω Μέλπειας. 

Τα μέλη με στοιχεία β-ε ορίζονται από το κοινοτικό Συμβούλιο. 

4. Η θητεία του πρώτου Διοικ. Συμβουλίου του νομικού προσώπου 
λήγει με τη λήξη της παρούσας Κοινοτικής περιόδου. 

Η θητεία των μελών του Διοικ. Συμβουλίου ακολουθεί την κοινοτική 
περίοδο. 

Το Διοικητικό Συμβ/λιο εκλέγει τον αντιπρόεδρο και τον γραμματέα. 

5. Πόροι του νομικού προσώπου είναι: 
α. Ετήσια επιχορήγηση της Κοινότητας, 
β. Ετήσια επιχορήγηση του Κράτους. 

γ. Κάθε είδους εισφορές, δωρεές, κληρονομιές, κληροδοσίες, 
δ. Εισπράξεις από το αντίτιμο των παρεχομένων πραγμάτων ή υπη¬ 
ρεσιών και 

ε. Πρόσοδοι από την περιουσία του. 

6. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικ. Συμβ/λίου και όταν αυτός 
απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καλαμάτα, 11 Μαΐου 1990 
Ο Νομαρχών Διευθυντής 
ΝΙΚΟΣ ΠΟΛΙΤΗΣ 

-♦- 

Αριθ. 6514 & 23404/89 \ (18) 

Σύσταση νομικού προσώπου στον ΛΟΓΓΑ Ν. Μεσσηνίας με την επωνυ¬ 
μία «ΣΧΟΛΙΚΗ ΕΠΙΤΡΟΠΗ ΓΥΜΝΑΣΙΟΥ - ΛΥΚΕΙΟΥ ΛΟΓ- 

ΓΑΣ». 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις α) του άρθρου 187 του Δημοτικού και Κοινοτικού 
Κώδικα Π.Δ. 323/1989). 

2. Την 17/1990 απόφαση του Κοινοτικού Συμβουλίου Λογγάς. 

3. Την Δ4/162 κοινή απόφαση των Υπουργών Εσωτερικών, Οικο¬ 
νομικών, Εθνικής Παιδείας και Θρησκευμάτων και Περιβάλλοντος, 
Χωροταξίας και Δημοσίων Έργων. 

4. Το αριθ. 28303/7.5.1989 έγγραφο του Υπουργείου Εσωτερι¬ 
κών, αποφασίζουμε: 

1. Συνιστούμε στην Κοινότητα Λογγάς ίδιο νομικό πρόσωπο με την 
επωνυμία «ΣΧΟΛΙΚΗ ΕΠΙΤΡΟΠΗ ΓΥΜΝΑΣΙΟΥ - ΛΥΚΕΙΟΥ 
ΛΟΓΓΑΣ». 

2. Σκοπός του νομικού αυτού προσώπου είναι 

α) Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θερμάνσεως, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λπ. 

β) Η εκτέλεση μικρών έργων για επισκευή και συντήρηση των διδα¬ 
κτηρίων. 

γ) Η αποκατάσταση φθορών και ζημιών των επίπλων εξοπλισμού και 
γενικά των διδακτηριακών εγκαταστάσεων. 

δ) Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη με βιβλία για τη Σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία του και γενικότερα η λήψη όλων των μέτρων που κρίνουν ανα¬ 
γκαία για τη στήριξη της διοικητικής λειτουργίας των σχολικών μονά¬ 
δων. 

3. Το νομικό πρόσωπο διοικεϊται από 7μελές διοικητικό Συμβούλιο 
αποτελούμενο από: 

α, Τον εκάστοτε Πρόεδρο της Κοινότητας, ως Πρόεδρο. 

β. Δύο (2) Κοινοτικούς Συμβούλους. 

γ. Τους εκάστοτε Δ/ντές του Γυμνασίου και του Λυκείου. 

δ) Τους εκάστοτε εκπροσώπους του Συλλόγου Γονέων και Κηδεμό- 

νων του Γυμνασίου και Λυκείου. 

Τα μέλη με στοιχεία β-δ ορίζονται από το κοινοτικό Συμβούλιο. 

4. Η θητεία του πρώτου Διοικ. Συμβουλίου του νομικού προσώπου 
λήγει με τη λήξη της παρούσας Κοινοτικής περιόδου. 

Η θητεία των μελών του Διοικ. Συμβουλίου ακολουθεί την κοινοτική 
περίοδο. 

Το Διοικητικό Συμβ/λιο εκλέγει τον αντιπρόεδρο και τον γραμματέα. 

5. Πόροι του νομικού προσώπου είναι: 

α. Ετήσια επιχορήγηση της Κοινότητας. 

β. Ετήσια επιχορήγηση του Κράτους. 

γ. Κάθε είδους εισφορές, δωρεές, κληρονομιές, κληροδοσίες. 

δ. Εισπράξεις από το αντίτιμο των παρεχομένων πραγμάτων ή υπη¬ 
ρεσιών και 

ε. Πρόσοδοι από την περιουσία του. 

6. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικ. Συμβ/λίου και όταν αυτός 
απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καλαμάτα, 30 Απριλίου 1990 
Ο Νομαρχών Διευθυντής 
ΝΙΚΟΣ ΠΟΛΙΤΗΣ 

--♦-- 

Αριθ. 106432 (19) 

Ίδρυση Σχολικής Επαγγελματικής Κατάρτισης ατόμων με ειδικές ανά¬ 
γκες στο Νομό Ημαθείας. 

Η ΔΙΟΙΚΗΤΗΣ ΤΟΤ ΟΑΕΔ 
Έχοντας υπόψη: 

1. Τις διατάξεις του Ν.Δ. 212/69. 


2. Τις διατάξεις του Β.Δ. 405/71 «Περί Οργανώσεως Συγκροτή- 
σεως και λειτουργίας των Υπηρεσιών του ΟΑΕΔ». 

3. Τις διατάξεις του Ν. 709/77 περί καθιερώσεως κινήτρων επαγ¬ 
γελματικής κατάρτισης εργατικού δυναμικού κ.λπ. 

4. Την 1608/9.5.90 απόφαση του ΔΣ του Οργανισμού, αποφασί¬ 
ζουμε: 

ΑΡΘΡΟ 1. 

Ιδρύουμε στον Νομό Ημαθείας Εκπαιδευτική Μονάδα με την επωνυ¬ 
μία Σχολή Επαγγελματικής Κατάρτισης Ατόμων με Ειδικές Ανάγκες. 

ΑΡΘΡΟ 2. 

Σκοπός της ιδρυομένης εκπαιδευτικής Μονάδας είναι η Επαγγελμα¬ 
τική Κατάρτιση του Εργατικού Δυναμικού Ατόμων με ειδικές ανάγκες 
στις ειδικότητες Κηπουρικής - Ανθοκομίας, Κοπτικής - Ραπτικής - 
Γαζωτικής, Αγγειοπλαστικής - Κεραμικής, Ξυλουργικής Επιπλο¬ 
ποιίας, Κτηνοτροφίας - πτηνοτροφίας. 

ΑΡΘΡΟ 3. 

Τα προσόντα των υποψηφίων για κατάρτιση και η διάρκεια της κα¬ 
τάρτισης καθορίζονται με βάση τις ισχύουσες διατάξεις. 

ΑΡΘΡΟ 4. 

Κάθε άλλη λεπτομέρεια αναγκαία για την εκτέλεση της παρούσας 
ρυθμίζεται με απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Απριλίου 1990 

Η Διοικητής 
ΝΙΚΗ ΤΖΑΒΕΛΛΑ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



